**JELGAVAS PILSĒTAS PAŠVALDĪBAS 2019.GADA 25.JŪLIJA**

 **SAISTOŠIE NOTEIKUMI Nr.19-16**

**“GROZĪJUMI JELGAVAS PILSĒTAS PAŠVALDĪBAS 2019.GADA 28. FEBRUĀRA SAISTOŠAJOS NOTEIKUMOS Nr.19-5**

**“JELGAVAS PILSĒTAS PAŠVALDĪBAS BUDŽETS 2019.GADAM””**

**PASKAIDROJUMA RAKSTS**

Saskaņā ar konstatētajiem papildus darbiem projektā “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” (I. un III. kārta) un nepiešķirto ilgtermiņa aizdevumu šim projektam, tiek:

* precizēti pamatbudžeta ieņēmumi-ilgtermiņa aizdevumi;
* precizēti izdevumi pamatbudžetā pēc valdības funkcionālajām kategorijām un ekonomiskās klasifikācijas kodiem.
1. **PAMATBUDŽETS**
	1. **IEŅĒMUMI**

Pašvaldības ieņēmumu prognoze kopumā samazinās par **118 252 *euro*** un tie ir **aizņēmumu līdzekļi** projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” (I. un III. kārta) īstenošanai.

* 1. **IZDEVUMI**

Budžeta izdevumu daļa precizēta analogi ieņēmumiem.

Tabula Nr.1.

Pamatbudžeta izdevumu izmaiņas uz 25.07.2019.

|  |  |  |  |  |  |  |
| --- | --- | --- | --- | --- | --- | --- |
| **Funkcionālās klasifikācijas kods** | **Nosaukums** | **Vispārējie ieņēmumi** | **Budžeta iestāžu ieņēmumi** | **Valsts budžeta transferti** | **Pašvaldību budžeta transferti** | **KOPĀ** |
| **Izdevumi atbilstoši funkcionālām kategorijām** | **150 000** | **-** | **-** | **-** | **150 000** |
| 09.000. | Izglītība | 150 000 | - | - | - | 150 000 |
| **Naudas līdzekļu atlikums** | **-268 252** | **-** | **-** | **-** | **-268 252** |
| **PAVISAM IZDEVUMI** | **-118 252** | **-** | **-** | **-** | **-118 252** |

**09.000.Izglītība –** *palielināti izdevumi* par **150 000 *euro***, tas ir **Jelgavas pilsētas domes administrācijas** projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” (I. un III. kārta) īstenošanai.

**Naudas līdzekļu atlikums uz perioda beigām** samazinājās par **268 252 *euro*** un šis finansējums ir paredzēts projekta “Jelgavas pilsētas pašvaldības ēkas Zemgales prospekts 7 pārbūve un jaunais būvapjoms (piebūve)” (I. un III. kārta) īstenošanai.

Domes priekšsēdētājs A. Rāviņš